b'\n_START_ARTICLE_\nJos\xc3\xa9 Luis de Oriol y Urig\xc3\xbcen\n_START_SECTION_\nBiografia\n_START_PARAGRAPH_\nCasat amb Catalina de Urquijo y Vit\xc3\xb3rica (filla de Lucas de Urquijo -nebot del primer Marqu\xc3\xa8s d\'Urquijo-), amb qui va tenir vuit fills: Jos\xc3\xa9 Mar\xc3\xada (futur president d\'Hidrola), Lucas, Fernando, Antonio Mar\xc3\xada; Mar\xc3\xada Sacramento, casada amb Jos\xc3\xa9 Mar\xc3\xada de Palacio; Teresa, Ignacio i Catalina (aquesta \xc3\xbaltima, monja carmelita descal\xc3\xa7a). Tots els germans donaren suport al B\xc3\xa0ndol nacional en la Guerra Civil espanyola.\n_START_SECTION_\nArquitectura\n_START_PARAGRAPH_\nEstudi\xc3\xa0 arquitectura, i entre els seus projectes m\xc3\xa9s destacats hi ha l\'anomenat Palau Oriol de Madrid el 1913 (avui Hotel AC Palacio del Retiro) aix\xc3\xad com l\'actual edifici corresponent a la Facultat de Medicina i Odontologia de la Universitat de Val\xc3\xa8ncia, recentment (2010) rehabilitada, reformada i modernitzada.\n_START_SECTION_\nFundaci\xc3\xb3 d\'Hidrola\n_START_PARAGRAPH_\nConjuntament amb el seu sogre Lucas de Urquijo i l\'enginyer Juan Urrutia Zulueta, va fundar Hidrola (Hidroel\xc3\xa8ctrica Espanyola, actualment Iberdrola) a partir d\'Hidroel\xc3\xa8ctrica Ib\xc3\xa8rica. Va ser president de la companyia fins a 1941, en qu\xc3\xa8 va cedir el lloc al seu fill Jose Mar\xc3\xada de Oriol y Urquijo.\n_START_SECTION_\nFundaci\xc3\xb3 de Talgo\n_START_PARAGRAPH_\nVa donar el suport econ\xc3\xb2mic necessari a Alejandro Goicoechea Omar per al desenvolupament dels seus projectes ferroviaris, fundant l\'empresa Patents Talgo el 1942.\n_START_SECTION_\nPol\xc3\xadtica\n_START_PARAGRAPH_\nVa ser elegit diputat pel Partit Maurista a les eleccions generals espanyoles de 1919 pel districte de Baeza (prov\xc3\xadncia de Ja\xc3\xa9n). Despr\xc3\xa9s de la proclamaci\xc3\xb3 de la Segona Rep\xc3\xbablica Espanyola fou elegit diputat per \xc3\x80laba com a "cat\xc3\xb2lic foralista" a les eleccions generals espanyoles de 1931, 1933, eleccions generals espanyoles de 1936. Durant la guerra civil espanyola va donar suport als sublevats.'